b'\n_START_ARTICLE_\nByprivilegiene fra 1425\n_START_PARAGRAPH_\nByprivilegiene fra 16. august 1425 ble gitt til borgerne i Stavanger av kong Erik av Pommern. Det er de eldste privilegiene til byens borgere som vi kjenner._NEWLINE_Tidligere privilegiebrev til Stavanger hadde gitt byen og skattene til biskopen i Stavanger. Dette brevet innskjerpet byens privilegier tilknyttet lokalt handelsmonopol. Kongen \xc3\xb8nsket \xc3\xa5 stanse handelen i landdistriktene for \xc3\xa5 hjelpe og stimulere byborgerne til \xc3\xa5 \xc3\xb8ke handelen i byene. Denne politikken er nok ogs\xc3\xa5 blitt registrert av borgerne i Stavanger, og kanskje var det en direkte henvendelse til kongen som resulterte i at byen fikk sine egne privilegier. Byprivilegiene fra 1425 sier i oversettelse:_NEWLINE_\xc2\xabVi Erik, med Guds n\xc3\xa5de konge over Norge, Sverige, Danmark, venderne og g\xc3\xb8tene, og hertug over Pommern   forbyr p\xc3\xa5 det strengeste, alle innenlandske s\xc3\xa5 vel som utlendinger, borgere og kj\xc3\xb8pstadsfolk, b\xc3\xb8nder og alle andre slags folk, \xc3\xa5 drive noe slags landhandel i herreder, havner, fylker eller andre steder i Stavanger bisped\xc3\xb8mme eller omkring Stavanger, uten etter lov og rett som har v\xc3\xa6rt fra alders tid. Enhver som vil drive kj\xc3\xb8pmannskap eller slik virksomhet, skal gj\xc3\xb8re det etter loven i selve Stavanger eller i de andre stedene som i bisped\xc3\xb8mmet av alders tid, er lovlig tilskikket, og ikke andre steder - som ofte ulovlig har funnet sted. Enhver som har solgt eller kj\xc3\xb8pt ulovlig - begge sider, skal betale 8 \xc3\xb8rtuger og 13 mark til kongen i bot for brudd p\xc3\xa5 dette brevet. Samtidig p\xc3\xa5legger vi v\xc3\xa5re fogder og alle andre av v\xc3\xa5re ombudsmenn hver i sitt ombud \xc3\xa5 p\xc3\xa5se, at denne loven blir overholdt, og ikke i noen m\xc3\xa5te blir brutt. Men finnes det noen som gj\xc3\xb8r imot dette, da vil vi at han stilles for lagmannen og r\xc3\xa5dmannen og gode ombudsmenn som loven foreskriver. S\xc3\xa5 krever vi, lagmennene og r\xc3\xa5dmennene, at de \xe2\x80\x93 under v\xc3\xa5r straff \xe2\x80\x93 gj\xc3\xb8r rett etter loven, n\xc3\xa5r som helst det er anledning til det, og at de s\xc3\xb8rger for at ombudsmennene v\xc3\xa5re blir tilsagt. Gitt i K\xc3\xb8benhavn p\xc3\xa5 dagen for jomfru Marias mottakelse i himmelen 1425. Bekreftet med v\xc3\xa5rt segl.\xc2\xbb_NEWLINE_ _NEWLINE_P\xc3\xa5 dansk og latin lyder teksten:_NEWLINE_Wy Erick met guds naade, Norigis, Suerigis, Danmarckis, Wendis oc Gottis konning. oc hertog j Pomaren forbiuda hardelicka alla man jndlendzker oc wdtlendzka, borgara, oc ki\xc3\xb8pstada man, b\xc3\xb8nder oc alla  andra \xc3\xa6huilcka the helst era, nockor landzkaup at drifua eller gera j  heradom, haufnom, fylckiom eller nockors annars stad j Stawangers biskops d\xc3\xb8me, eller omkring Stawanger, wthan efter laugom oc fornom  rette, som af alder veret hafuer. End huo som ki\xc3\xb8penskab wil drifua  eller suadan handtering at hafua, tha ger\xc3\xa6 det at lougum j si\xc3\xb8lfom Stawanger, oc j andra the st\xc3\xa6der som ther a biskups d\xc3\xb8met era af alder lauglig\xc3\xa6 tilskickader, \xc3\xa6nd ey annars stads som her til optelicka Olaug licka giort hafua varet. End huo som her efter ofuer dierfuist at gera, hafue firgiort k\xc3\xb8p\xc3\xb8rr themm hand meder faar, oc fe kopet ogilt oc wpl\xc3\xb8ckt /\xc2\xb4a/ badar sithor, \xc3\xbeeira som solt hafua edr k\xc3\xb8pper oss tilhande, oc wmbudzmanna var, och suara oss ofuan aa .8. \xc3\xb8rtuger oc 13. marck j brefua brot. Oc thy firbiodom wyr fulkomlicka fouthom, oc androm wmbudzmonnom varom hueriom j sino wmbud, at the wm forschreffne luter wel at hygge, at detta haldest oc hafuest \xc3\xa6n ey briotest j nockor matho. End finzst nockor ther /\xc2\xb4a/ mote at gera, da viliom wij at the komme fyr laugmannen, oc raadmennen oc god wmbudzmo(nno)m var, huad laugen skylda thennom. Sua biodiom wij oc laugmonnom var oc raadmonnom vnder vara hempdt, at the ey fornemast wm forschrefne sacker r\xc3\xa6t at gera, nher som det kand ved tarfua, oc thennom af wmbudzmonnom vorum tilseyiest. Datum Hampni\xc3\xa6 crastino assumptionis beat\xc3\xa6 Mari\xc3\xa6 virginis. anno dominj 1425. nostro sub secreto appenso.'